CELEX: 32014R0359
Language: lv
Date: 2014-04-09 00:00:00
Title: Komisijas Īstenošanas regula (ES) Nr. 359/2014 ( 2014. gada 9. aprīlis ), ar ko groza Regulas (EK) Nr. 136/2004 V pielikumu attiecībā uz to valstu sarakstu, kuras minētas 9. pantā  Dokuments attiecas uz EEZ

10.4.2014   
            
            
               LV
            
            
               Eiropas Savienības Oficiālais Vēstnesis
            
            
               L 107/10
            
         KOMISIJAS ĪSTENOŠANAS REGULA (ES) Nr. 359/2014
   (2014. gada 9. aprīlis),
   ar ko groza Regulas (EK) Nr. 136/2004 V pielikumu attiecībā uz to valstu sarakstu, kuras minētas 9. pantā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 19. panta 1. punktu,
   tā kā:
   
               (1)
            
            
               Direktīva 97/78/EK nosaka principus, kuri reglamentē veterināro pārbaužu organizēšanu attiecībā uz produktiem, ko ieved Savienībā no trešām valstīm.
            
         
               (2)
            
            
               Minētās direktīvas 19. panta 1. punktā ir paredzēts, ka Komisijai ir jāizveido to augu produktu saraksts, kam piemēros veterinārās pārbaudes uz robežas, un tādu trešo valstu saraksts, kam var atļaut eksportēt šos augu produktus uz Savienību.
            
         
               (3)
            
            
               Attiecīgi Komisijas Regulas (EK) Nr. 136/2004 (2) IV pielikuma sarakstā uzskaitīti augu produkti siens un salmi, kas pakļauti robežas veterinārajām pārbaudēm, savukārt minētās regulas V pielikumā I daļā ir uzskaitītas valstis, no kurām dalībvalstis drīkst ievest sienu un salmus.
            
         
               (4)
            
            
               Regula (EK) Nr. 136/2004 tika pieņemta, pirms stājās spēkā 2003. gada Pievienošanās līgums. Regulas (EK) Nr. 136/2004 V pielikumā II daļā ir iekļauts to pievienošanās procesā esošo valstu saraksts, kas bija atbilstošs līdz 2004. gada 30. aprīlim. Tādēļ vairs nav nepieciešams saglabāt V pielikuma II daļu, ne arī V pielikumu sadalīt divās daļās.
            
         
               (5)
            
            
               Skaidrības labad V pielikumā būtu jāpievieno valsts ISO kodi.
            
         
               (6)
            
            
               Serbija nesen ir pieprasījusi atļauju eksportēt sienu un salmus uz Savienību.
            
         
               (7)
            
            
               Komisijas Regulā (ES) Nr. 206/2010 (3) Serbija ir norādīta kā valsts, no kuras Savienībā var importēt svaigu gaļu, kas iegūta no liellopiem, aitām un kazām un mājas nepārnadžiem.
            
         
               (8)
            
            
               Lai gan dzīvus nagaiņus no Serbijas nav atļauts ievest Savienībā, var atļaut siena un salmu ievešanu, jo dzīvnieku veselības situācija Serbijā nerada dzīvnieku infekciju vai lipīgo slimību izplatīšanās risku ar šo augu produktiem, kas varētu būt bijuši saskarē ar dzīviem dzīvniekiem.
            
         
               (9)
            
            
               Tāpēc attiecīgi būtu jāgroza Regula (EK) Nr. 136/2004.
            
         
               (10)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 136/2004 V pielikumu aizstāj ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 9. aprīlī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 24, 30.1.1998., 9. lpp.
   
   
      (2)  Komisijas 2004. gada 22. janvāra Regula (EK) Nr. 136/2004, ar ko nosaka procedūras veterinārajām pārbaudēm Kopienas robežkontroles punktos attiecībā uz produktiem, ko importē no trešām valstīm (OV L 21, 28.1.2004., 11. lpp.).
   
      (3)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).
   
      PIELIKUMS
      
         
            “V PIELIKUMS
            TO VALSTU SARAKSTS, KURAS MINĒTAS 9. PANTĀ
            
                        
                           ISO kods
                     
                     
                        Valsts
                     
                  
                        AU
                     
                     
                        Austrālija
                     
                  
                        BY
                     
                     
                        Baltkrievija
                     
                  
                        CA
                     
                     
                        Kanāda
                     
                  
                        CH
                     
                     
                        Šveice
                     
                  
                        CL
                     
                     
                        Čīle
                     
                  
                        GL
                     
                     
                        Grenlande
                     
                  
                        IS
                     
                     
                        Islande
                     
                  
                        NZ
                     
                     
                        Jaunzēlande
                     
                  
                        RS
                     
                     
                        Serbija (1)
                        
                     
                  
                        ASV
                     
                     
                        Amerikas Savienotās Valstis
                     
                  
                        ZA
                     
                     
                        Dienvidāfrika (izņemot to mutes un nagu sērgas uzraudzības zonu, kas atrodas Ziemeļtransvālas un Austrumtransvālas (Northern and Eastern Transvaal) veterinārajā reģionā, Natālas (Natal) veterinārā reģiona Ingvavumas (Ingwavuma) rajonā un pierobežas apgabalā ar Botsvānu uz austrumiem no 28. meridiāna)
                     
                  
      
      
         (1)  Kā minēts Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Serbijas Republiku, no otras puses, 135. pantā (OV L 278, 18.10.2013., 16. lpp.).”